DA Den Europæiske Unions Tidende C 262/14

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 262/09

Støtte nr.: XA 5/09

Medlemsstat: Slovenien

Region: Kommunen Šmarješke Toplice

Støtteordningens betegnelse eller navnet på den virksomhed, der modtager individuel støtte: „Podpora ohranjanju in spodbujanju razvoja kmetijstva in podeželja v Občini Šmarješke Toplice 2009–2013” (støtte til bevaring og udvikling af landbrug og landdistrikter)

Retsgrundlag: Pravilnik o ohranjanju in spodbujanju razvoja kmetijstva in podeželja v Občini Šmarješke Toplice za programsko obdobje 2009–2013 (II. Poglavje).

Forventede årlige udgifter til ordningen eller det samlede individuelle støttebeløb: 2009 — 25 000 EUR

2010 — 25 000 EUR

2011 — 25 000 EUR

2012 — 25 000 EUR

2013 — 25 000 EUR

Maksimal støtteintensitet:

1) Investeringer i landbrugsbedrifter: — op til 40 % af de støtteberettigede investeringsomkostninger.

2) Bevarelse af traditionelle landskaber og bygninger: — op til 40 % af de faktiske udgifter til uproduktive værdier — op til 60 % af de faktiske udgifter til produktionsmidler, forudsat at der ikke er tale om nogen forøgelse af bedriftens produktionskapacitet — op til 100 % af meromkostningerne ved anvendelse af traditionelle materialer.

3) Flytning af landbrugsbygninger i offentlighedens interesse: — op til 25 % af omkostningerne ved demontering, flytning og genopførelse af eksisterende faciliteter — hvis en flytning i offentlighedens interesse resulterer i, at landbrugeren får mere moderne faciliteter, eller medfører en forøgelse af produktionskapaciteten, skal landbrugeren bidrage med mindst 60 % af stigningen i de pågældende faciliteters værdi efter flytningen. Hvis støttemodtageren er en ung landbruger, skal hans eget bidrag være på mindst 55 %.

4) Støtte til betaling af forsikringspræmier: — op til 50 % af de støtteberettigede udgifter til præmier til forsikring af høstudbytte og til forsikring af husdyr mod sygdom.

5) Støtte til jordfordeling: — op til 100 % af de faktiske udgifter til advokatbistand og administrationstjenester.

6) Støtte til fremme af produktionen af kvalitetslandbrugsprodukter: — op til 100 % af udgifterne til markedsundersøgelser og produktudformning, herunder støtte til udarbejdelse af ansøgninger om anerkendelse af geografiske betegnelser og oprindelsesbetegnelser eller specificitetsattester i overensstemmelse med de relevante EF-forordninger, til indførelse af kvalitetssikringsordninger og til uddannelse af personale i anvendelsen af disse ordninger og systemer. Støtten ydes i form af subventionerede tjenesteydelser og omfatter ikke direkte betalinger til producenterne.

7) Teknisk bistand i landbrugssektoren: — op til 100 % af de støtteberettigede udgifter til undervisning og uddannelse af landbrugere og landbrugsmedhjælpere, konsulenttjenester, der hverken må være varige eller regelmæssige; tilrettelæggelse af og deltagelse i fora for videnudveksling mellem landbrugsbedrifter, konkurrencer, udstillinger og messer samt publikationer. Støtten skal ydes i form af subsidierede tjenesteydelser og må ikke omfatte direkte betalinger til producenterne.

Gennemførelsesdato: Fra datoen for offentliggørelse af registreringsnummeret for ansøgningen om fritagelse på webstedet for Europa-Kommissionens Generaldirektorat for Landbrug og Udvikling af Landdistrikter.

Ordningens eller det individuelle støtteprojekts varighed: Indtil 31. december 2013

Målet med støtten: Støtte til SMV

Henvisning til artikler i Kommissionens forordning (EF) nr. 1857/2006 og støtteberettigede omkostninger: Kapitel II i forslaget til «Pravilnik o ohranjanju in spodbujanju razvoja kmetijstva in podeželja v Občini Šmarješke Toplice za programsko obdobje 2009-2013», der omfatter foranstaltninger, som udgør statsstøtte i medfør af følgende artikler i Kommissionens forordning (EF) nr. 1857/2006 af 15.12.2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358, af 16.12.2006, s. 3) samt Kommissionens forordning (EF) nr. 800/2008 af 6. august 2008 om visse former for støttes forenelighed med fællesmarkedet i henhold til traktatens artikel 87 og 88 (Generel gruppefritagelsesforordning) (EUT L 214 af 9.8.2008, s. 3).

Artikel 4: Investeringer i landbrugsbedrifter

Artikel 5: Bevarelse af traditionelle landskaber og bygninger

Artikel 6: Flytning af landbrugsbygninger i offentlighedens interesse

Artikel 12: Støtte til betaling af forsikringspræmier

Artikel 13: Støtte til jordfordeling

Artikel 14: Støtte til fremme af produktion af kvalitetslandbrugsprodukter

Artikel 15: Teknisk bistand i landbrugssektoren.

Berørt(e) erhvervssektor(er): Landbrugssektoren.

Den støttetildelende myndigheds navn og adresse:

Občina Šmarješke Toplice Šmarjeta 66 SI-8220 Šmarješke Toplice SLOVENIJA

Websted: http://www.uradni-list.si/1/objava.jsp?urlid=200951&objava=2557

Andre oplysninger: Kommunens regler opfylder de krav i Kommissionens forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten).

På dagen for denne støtteordnings ikrafttræden ophæves støtteordning XA 320/07.

mag. Bernardka KRNC Borgmester for Kommunen Šmarješke Toplice

Støtte nr.: XA 89/09

Medlemsstat: Italien

Region: Basilicata

Støtteordningens betegnelse eller navnet på den virksomhed, der modtager individuel støtte: Sostegno delle aziende agricole per l'abbattimento di frutteti colpiti da Sharka.

Retsgrundlag: Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet, særlig artikel 16, stk. 1.

Legge 1 luglio 1997, n. 206 Norme in favore delle produzioni agricole danneggiate da organismi nocivi.

Decreto del ministero delle politiche agricole e forestali del 29 novembre 1996 recante «lotta obbligatoria contro il virus della vaiolatura delle drupacee» (Sharka).

Delibera di Giunta Regionale del 19 giugno 2009, n. 1152 Modifica della D.G.R. n. 1874 del 21 novembre 2008«L. 206/1997 — misure regionali di sostegno delle aziende agricole per l'abbattimento di frutteti colpiti da sharka. Approvazione criteri e modulistica e contestuale apertura bando».

Forventede årlige udgifter til ordningen eller det samlede individuelle støttebeløb: Der afsættes til støtteordningen i hele perioden fra 1. februar 2009 — 30. april 2010 et beløb på i alt 340 000 EUR.

Maksimal støtteintensitet: Støtten kan udgøre op til 100 % af handelsværdien af de ryddede planter og indkomsttabet som følge af karantæneforpligtelser og vanskeligheder i forbindelse med genbeplantning.

Støtten vedrører kun tab som følge af sharka-virus-udbrud, der er officielt anerkendt af den regionale plantesundhedstjeneste i 2008.

Gennemførelsesdato:

Ordningens eller det individuelle støtteprojekts varighed:

Målet med støtten: I overensstemmelse med artikel 10 i forordning (EF) nr. 1857/2006 udbetales der støtte til forebyggelse, bekæmpelse og udryddelse af sharka virus, der forårsager den såkaldte blommepox.

Virussen er en anerkendt karantæneskadegører. Indslæbning og spredning af den i EU og Italien er forbudt ifølge Rådets direktiv 2000/29/EF af 8. maj 2000, Decreto del Ministero delle politiche agricole e forestali 29 novembre 1996 recante «Lotta obbligatoria contro il virus della vaiolatura delle drupacee (Sharka)» og Decreto legislativo 19 agosto 2005, n. 214.

Berørt(e) sektor(er): Produktion af abrikos, fersken og nektarin.

Den støttetildelende myndigheds navn og adresse:

Regione Basilicata Dipartimento agricoltura, sviluppo rurale, economia montana Via Vincenzo Verrastro 12 85100 Potenza PZ ITALIA

Websted: http://www.regione.basilicata.it/dipagricoltura/default.cfm?fuseaction=doc&dir=2906&doc=4166&link=

Andre oplysninger: Støtten vedrører de frugtplantager, som den regionale plantesundhedstjeneste i 2008 officielt har erklæret inficeret med sharka-virus, og som straks er ryddet. Der er tale om i alt 18 frugtplantager med et samlet areal på 20 ha.

Støtte nr.: XA 154/09

Medlemsstat: Ungarn

Region: Hele Ungarns territorium

Støtteordningens betegnelse eller navnet på den virksomhed, der modtager individuel støtte: Az Agrár-Vállalkozási Hitelgarancia Alapítvány kedvezményes díjú készfizető kezességvállalása az 1857/2006/EK bizottsági rendelettel összhangban nyújtott hitelekhez

Retsgrundlag: a kezességvállaló intézmény által csoportmentességi rendelet alapján vállalt kedvezményes díjú készfizető kezesség szabályairól szóló …/2009. (…) FVM rendelet

a kis- és középvállalkozásokról, fejlődésük támogatásáról szóló 2004. évi XXXIV. törvény;

a Magyar Köztársaság 2008. évi költségvetéséről szóló 2007. évi CLXIX. törvény.

Forventede årlige udgifter til ordningen eller det samlede individuelle støttebeløb: Samlet planlagt budget for støttegarantiprogrammet: 5 mia. HUF (ca. 18,8 mio. EUR). Samlet planlagt budget for garantiprogrammet (samlede udlån): 50 mia. HUF (ca. 188,6 mio. EUR).

Garantifondens samlede bevillinger er ikke opgjort pr. år, opdelingen vil ske i henhold til efterspørgslen.

Der kan indgås garantiaftaler i henhold til programmet frem til den 31. december 2013.

Der kan ydes en garanti for lån op til 1 mia. HUF (ca. 3,8 mio. EUR) pr. virksomhed.

Garantisummen kan pr. virksomhed højst beløbe sig til et beløb i forint, der svarer til 2 mio. EUR.

Støttebeløbet, som indgår i lånegarantien, beregnes på grundlag af Kommissionens forordning K(2008) 4573, som blev vedtaget den 18. august 2008.

Maksimal støtteintensitet: I henhold til artikel 4 og 7 i forordning (EF) nr. 1857/2006

Der kan garanteres for kreditter, som er i overensstemmelse med målene i forordning (EF) nr. 1857/2006. Under det aktuelle program stiller kommercielle banker garanterede kreditter, uden statslige midler, til rådighed på markedsvanlige rentevilkår, uden statslige midler (som f.eks. rentetilskud), så lånet indeholder ikke nogen støtte. Støttedelen i den givne foranstaltning findes derfor kun i form af fondens nedsatte gebyr for garantien.

Fonden undersøger og kontrollerer i hvert tilfælde, hvorvidt det mål, som støtten er givet til, er i overensstemmelse med kravene i Kommissionens forordning (EF) nr. 1857/2006. Fonden kontrollerer den maksimale støtteintensitet afhængigt af formål eller maksimalt støttebeløb.

Gennemførelsesdato: Støtteprogrammet gennemføres, efter at de kortfattede oplysninger om programmet er offentliggjort i Den Europæiske Unions Tidende .

Ordningens eller det individuelle støtteprojekts varighed: Der kan indgås garantiaftaler i henhold til programmet frem til den 31. december 2013.

Målet med støtten:

Primære mål: Fonden stiller en garanti i henhold til forordningens artikel 4 og 7 inden for rammerne af garantiordningen for kreditter, hvor støtten ydes til følgende formål:

investeringer i landbrugsbedrifter

støtte til unge landbrugeres etablering.

Fonden analyserer investeringsbudgettet (finansielt-teknisk indhold) og stiller en garanti for lånet inden for rammerne af en gruppefritagelse, hvis investeringens støtteberettigede omkostninger er i overensstemmelse med forordningens bestemmelser.

Sekundære mål: Støtte til mikrovirksomheder og små og mellemstore virksomheder inden for primær produktion af landbrugsprodukter, som har deres hovedsæde i Ungarn, eller hvis hovedsæde er placeret inden for det Europæiske Økonomiske Område med en filial i Ungarn.

Berørt(e) sektor(er): Landbrug — (husdyr- og planteproduktion)

Den støttetildelende myndigheds navn og adresse:

Földművelésügyi és Vidékfejlesztési Minisztérium Budapest Kossuth Lajos tér 11. 1055 MAGYARORSZÁG/HUNGARY

Agrár-Vállalkozási Hitelgarancia Alapítvány Budapest Kálmán Imre u. 20. 1054 MAGYARORSZÁG/HUNGARY

Websted: http://www.fvm.gov.hu/main.php?folderID=2376&articleID=14159&ctag=articlelist&iid=1

Andre oplysninger: —

Budapest, den 19. maj 2009 MÁHR András

Støtte nr.: XA 178/09

Medlemsstat: Spanien

Region: Den selvstyrende region Valencia

Støtteordningens betegnelse eller navnet på den virksomhed, der modtager individuel støtte: Laboratorio Interprofesional Lácteo de la Comunidad Valenciana (LICOVAL).

Retsgrundlag: Resolución de la Consellera de Agricultura, Pesca y Alimentación, que concede la subvención basada en la línea nominativa descrita en la ley 17/2008 de presupuestos de la Generalitat.

Forventede årlige udgifter til ordningen eller det samlede individuelle støttebeløb: 30 000 EUR i 2009.

Maksimal støtteintensitet: 100 % af de støtteberettigede udgifter

Gennemførelsesdato: fra datoen for offentliggørelsen af registreringsnummeret på ansøgningen om fritagelse på Kommissionens Generaldirektorat for Landbrug og Udvikling af Landdistrikters websted.

Ordningens eller det individuelle støtteprojekts varighed: hele 2009

Målet med støtten: Målet med støtten er at yde følgende tjenester til mælkeproducenter og deres sammenslutninger:

fremsynsstudier til undersøgelse af situationen for de forskellige aktører inden for mælkesektoren i den selvstyrende region Valencia med hensyn til socioøkonomiske og kulturelle aspekter såvel som landbrugsmiljø med henblik på udarbejdelse af forslag til, hvordan produktionen kan tilpasses markedets krav (artikel 14, stk. 2, litra a))

certificering og indførelse af kvalitetssikringsordninger baseret på sporingssystemer og risikoanalyse med henblik på sikring af ægthed og overholdelse af markedsnormer eller systemrevision af mælk og andre mælkeprodukter (artikel 14, stk. 2, litra b)).

De støtteberettigede omkostninger, som er omfattet af ordningen, er omhandlet i forordning (EF) nr. 1857/2006 under artikel 14, stk. 2, litra a) (undersøgelser), og artikel 14, stk. 2, litra b) (indførelse af systemer til sikring af ægthed og overholdelse af markedsnormer).

Berørt(e) sektor(er): Mælkeproducenter og deres sammnenslutninger

Den støttetildelende myndigheds navn og adresse:

Conselleria de Agricultura, Pesca y Alimentación Amadeo de Saboya, 2 46010 Valencia ESPAÑA

Websted: http://www.agricultura.gva.es/especiales/ayudas_agrarias/pdf/lilcoval09.pdf

Andre oplysninger: —

Støtte nr.: XA 181/09

Medlemsstat: Frankrig

Region: Languedoc-Roussillon

Støtteordningens betegnelse eller navnet på den virksomhed, der modtager individuel støtte: Indemnisation des pertes entraînées par la fièvre catarrhale ovine (FCO) en Languedoc-Roussillon (difficultés liées à la reconstitution du troupeau de souche).

Retsgrundlag: Délibération du Conseil Régional de Languedoc-Roussillon du 21 avril 2009 approuvant le projet d’aide et comprenant le règlement d'intervention régional «Fièvre catarrhale ovine — Aide au renouvellement».

Forventede årlige udgifter til ordningen eller det samlede individuelle støttebeløb: 100 000 EUR.

Det samlede budget forventes at beløbe sig til 100 000 EUR, idet fordelingen af midlerne på 2009 og 2010 endnu ikke er fastsat.

Maksimal støtteintensitet: 50 %

Støtten er differentieret efter, hvilken type dyr der er tale om, og hvilken metode der anvendes til genetablering af besætningen, og støttesatsen kan derfor variere fra 16,7 % til højst 50 % af det økonomiske tab som følge af, at dyrene er døde.

Gennemførelsesdato: Ordningen iværksættes den 20 Juli 2009, hvis det er muligt, ellers efter offentliggørelsen af fritagelsesbeslutningen på Kommissionens websted.

Ordningens eller det individuelle støtteprojekts varighed: Indtil senest 30. juni 2010.

Målet med støtten: I overensstemmelse med det nationale program for bekæmpelse af bluetongue-virus og som supplement til de forskellige foranstaltninger, der er truffet for at overvåge sygdommens udvikling, ønsker regionen Languedoc-Roussillon at yde støtte til fåreopdrætterne i regionen for at mindske deres udgifter til erstatning af de dyr i stambesætningen, der er døde som følge af bluetongue.

Nedenstående støttesatser og støtteberettigede omkostninger er fastsat i overensstemmelse med artikel 10, stk. 2, (om støtte som kompensation for landbrugeres tab som følge af dyre- og plantesygdomme), i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006).

Den støtte, som regionen Languedoc-Roussillon ønsker at yde, tager sigte på ved køb eller avl at erstatte dyr i stambesætningen:

som er døde direkte som følge af bluetongue eller aflivet med godtgørelse fra staten

som, når det gælder væddere, er udsat som følge af konstateret infertilitet, der skyldes bluetongue.

Der er fastsat følgende faste støttesatser:

gimmerlam, moderfår: 50 EUR pr. dyr, der er født på bedriften, 70 EUR pr. dyr, der er købt af landmanden og 90 EUR pr. dyr, der er købt på basis af udvælgelse

avlsvæddere, der er købt på basis af udvælgelse: 150 EUR

Støtten ydes kun for det antal dyr i stambesætningen (både avlsdyr og ungdyr), som er mistet på grund af bluetongue.

Støtten er differentieret efter, hvilken type dyr der er tale om, og hvilken metode der anvendes til genetablering af besætningen, og støttesatsen kan derfor variere fra 16,7 % til højst 50 % af det økonomiske tab som følge af, at dyrene er døde.

Det økonomisk tab ved erstatning af et moderdyr i en stambesætning kan beregnes som anført nedenfor. De anførte eksempler er minimumsbeløb. Beløbene er højere, hvis der er tale om mælkeproduktion (tabet forøges med værdien af den tabte mælkeproduktion i en eller to laktationsperioder), eller hvis der er tale om dyr, der er avlet i udvælgelsesprogrammer (tabet forøges med den højere købspris).

Ved fåreproduktion (produktivitet: 1,3 lam pr. moderfår)

Samlet økonomisk minimumstab ved fåreproduktion*: 300 EUR

Beregning af det økonomiske tab forbundet med et moderfår:

— erstatning af moderfåret: køb af gimmerlam: 120 EUR + aldring: 39 EUR = 159 EUR

— produktionstab: 1,3 lam × 85 EUR + moderfårspræmien på 14 EUR minus 16,5 EUR til foder = 91 EUR

— indirekte tab for besætningen som følge af tab af et moderfår (dødelighed, infertilitet osv.). = 50 EUR

— i alt: 159 + 91 + 50 = 300 EUR

Støtten fra regionen, som er på 50-90 EUR pr. dyr og 150 EUR pr. vædder, der er anerkendt af et godkendt udvælgelsesorgan, udgør således højst 50 % af det beregnede tab.

Da statsstøtten højst beløber sig til 150 EUR pr. dyr, vil den samlede støtteprocent under alle omstændigheder altid være under 100 %.

Støttemodtagerne skal i øvrigt afgive en erklæring om eventuelle forsikringsbeløb, de måtte have modtaget, og som medregnes i forbindelse med kontrollen af, at den maksimale støtte på 100 % ikke er overskredet.

Berørt(e) sektor(er): Fåresektoren

Den støttetildelende myndigheds navn og adresse:

Région Languedoc-Roussillon Hôtel de Région 201 avenue de la Pompignane 34064 Montpellier Cedex 2 FRANCE

Websted: http://www.laregion.fr/2485-soutenir-les-filieres-d-elevage.htm

(Klik på »règlement renouvellement ovins FCO« under overskriften »TELECHARGER«, som findes under rubrikken »soutenir les filières d’élevage« i hovedmenuen).

BLUETONGUE

Støtte, som udbetales af regionen Languedoc-Roussillon

Andre oplysninger: —